**Конспект за провеждане на изпит по**

Актове за гражданско състояние

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Доц. Велина Тодорова |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 15 |

**II. Тематично съдържание на учебния курс**

1. Понятие за гражданско състояние и гражданска регистрация на физическите лица.
2. Развитие на правната уредба. Източници. Принципи.
3. Белези на гражданското състояние. Правоспособност. Отграничения.
4. Дееспособност. Ограничаване на дееспособността. Настойничество и попечителство.
5. Име. Промени на името.
6. Пол. Промени на пола.
7. Гражданство. Промени на гражданството. Европейското гражданство.
8. Местожителство. Адрес. Промени на адреса.
9. Семейно положение. Родствени връзки.
10. Раждане. Произход. Принципи и способи за установяване на произход.
11. Осиновяване. Условия, съгласия, видове, действие на осиновяването.
12. Брак. Фактическо съжителство.
13. Други белези на гражданското състояние.
14. Актове за гражданското състояние. Обща характеристика. Преписи от актовете.
15. Съдържание на актовете за гражданското състояние.
16. Длъжностно лице по гражданското състояние. Функции. Компетентност.
17. Основания за съставяне на актове за гражданско състояние. Съставяне на актове за гражданско състояние въз основа на съдебно решение.
18. Акт за раждане. Акт за мъртвородено дете.
19. Акт за смърт.
20. Акт за сключен граждански брак.
21. Отбелязвания в актовете. Характеристика. Случаи.
22. Поправки и промени на актовете за гражданско състояние. Анулиране на акт за гражданско състояние.
23. Съдебно установяване на факти от гражданското състояние на лицата. Материалноправни и процесуални въпроси.

**III. Материали за самостоятелна подготовка**

Литература:

1. Таджер, В. Гражданско право на НРБ. Обща част, д. ІІ. С., 1973 г.
2. Ненова, Л. Семейно право. Тълкувателен справочник. С., 1990 г.
3. Павлова, М. Гражданско право. Обща част. т. І. С., 1995 г.
4. Ташев, Р. Обща теория на правото. Основни правни понятия. С., 2004 г.
5. Цанкова, Ц., Марков, М., Станева, А., Тодорова, В. Коментар на новия Семеен кодекс*.* С., 2009 г.

Законодателство

* Конституция на Р България;
* Закон за гражданската регистрация;
* Закон за лицата и семейството;
* Семеен кодекс и подзаконови нормативни актове;
* Кодекс на международното частно право;
* Закон за българското гражданство;
* Закон за чужденците в Р България;
* Закон за българските лични документи;
* Закон за убежището и бежанците и др.

**IV. Изпитване и оценяване**

**1. Текущо оценяване**

Ако не предвиждате провеждането на текущо оценяване, моля, изберете от падащото меню опцията „Не се провежда текущо оценяване“. В останалите случаи моля, в това поле посочете в какво се изразява текущото оценяване – форми и брой на текущите проверки, както и относимостта им към крайната оценка (използват ли се като условие за допускане до изпит или не). Моля, имайте предвид, че текущото оценяване е „задължително“ и „незадължително“. Ако за вашата дисциплина то е задължително (вж. по-долу чл. 14 от ПОУДСП), то резултатите от провеждането му задължително следва да имат отношение към допускането до редовен изпит. Ако дисциплина Ви не изисква задължително текущо оценяване (чл. 14 ПОУДСП), но въпреки това Вие предвиждате провеждането на такова, имайте предвид, че независимо от резултатите му, то не може да се използва като условие за допускане до изпит.

**2. Условия за допускане до изпит на редовната сесия**

Ако дисциплината Ви не попада в кръга на посочените в чл. 9, ал. 2 от ПОУДСП (вж. по-долу), моля изберете от падащото меню опцията „Не се предвиждат условия за допускане до изпит“. В останалите случаи моля, изберете опцията „Едно от двете: 1. Минимум 50 % присъствия на семинарните занятия или 2. Изпълнение на задачите от задължителното текущо оценяване“.

**3. Форма и процедура на изпита**

Изпитът се провежда във формат на тест с комбинация от закрити и открити въпроси.

**4. Критерии за оценяване**

Студентите трябва да покажат познаване на основните въпроси в материята – както материално правните белези на гражданското състояние на физическите лица и тяхната правна същност, така и процесуалните аспекти на гражданската регистрация, актовете за гражданско състояние, извършването на поправки и промени в тях, установяването на факти от гражданското състояние по административен и съдебен ред.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.